Safnahús tekur að venju þátt í Föstudeginum Dimma í Borgarnesi , sem að þessu sinni er 17. janúar . Ýmislegt verður á dagskrá í bæjarlífinu tengt myrkrinu þennan dag og í Safnahúsi verður unnið í anda baðstofunnar , með sögustund og vísnagátum í hádeginu . Gestum verður boðið upp á rúgbrauð með kæfu og flatbrauð með hangikjöti að ógleymdum ísköldum slurk af mysu . Fyrir þá sem ekki treysta sér í þann þjóðlega drykk verður boðið upp á kaffisopa . Það er kjörið við þetta tækifæri að ganga um núverandi sýningu í Hallsteinssal þar sem átta myndlistarkonur sýna falleg vatnslitaverk . Föstudagurinn dimmi er viðburður í Borgarnesi á vegum þeirra Evu Hlínar Alfreðsdóttur og Heiðar H. Hjartardóttur . Með framtakinu benda þær á nánd og kosti skammdegisins og hvetja til samveru fjölskyldunnar . Ljósmynd ( Guðrún Jónsdóttir ) : sviðsmynd Föstudagsins Dimma í Safnahúsi árið 2019 . Í bakgrunni er fallegt málverk eftir Pál á Húsafelli , af Eiríksjökli og nágrenni hans . Laugardaginn 11. janúar 2020 verður opnuð í Hallsteinssal í Safnahúsi fyrsta samsýning hópsins Flæðis . Í hópnum eru átta konur sem hittast reglulega og mála saman . Allar hafa þær bakgrunn úr Myndlistarskóla Kópavogs hjá Derek Mundell . Einnig hafa þær sótt námskeið erlendis jafnt sem innanlands hjá kennurum eins og Keith Hornblower , Ann Larsson Dahlin og Bridget Woods . Hópurinn hefur heillast af vatnslitum og töfrum þeirra þegar litur og vatn flæða saman . Vatnslitir eru krefjandi miðill sem erfitt er að stjórna en glíman við þá leiðir mann að endalausum möguleikum . Efni sýningarinnar er eins og heiti hennar gefur til kynna , flæði vatns , lita og myndefnis . Meirihluti hópsins hefur mikla tengingu við Borgarfjörðinn , ein býr þar og margar eiga sumarhús á svæðinu sem oft er uppspretta listrænna myndefna sem sést í mörgum verkum á sýningunni . Konurnar í Flæði eru þessar : Fríða Björg EðvarðsdóttirGuðrún SteinþórsdóttirRósa TraustadóttirSesselja JónsdóttirSigríður ÁsgeirsdóttirSvanheiður IngimundardóttirÞorbjörg KristinsdóttirÞóra Mínerva Hreiðarsdóttir Eftir opnunardaginn er sýningin opin alla virka daga frá kl 13 til 18 og um helgar samkvæmt samkomulagi sem þá verður auglýst sérstaklega . Hún stendur til 18. febrúar . Á ljósmyndinni eru í aftari röð f.v . Sesselja Jónsdóttir , Þóra Mínerva Hreiðarsdóttir , Fríða Björg Eðvarðsdóttir , Þorbjörg Kristinsdóttir og Sigríður Ásgeirsdóttir . Fremri röð f.v. : Svanheiður … Opið verður í Safnahúsi á virkum dögum um komandi hátíðar kl. 13.00 – 18.00 , en einnig á öðrum tímum skv. samkomulagi fyrir hópa sem sækja vilja húsið heim . Fyrsti viðburður í Safnahúsi á árinu 2020 er myndamorgunn fimmtudaginn 9. janúar , og laugardaginn 11. janúar verður opnuð ný myndlistarsýning sem hlotið hefur heitið Flæði , þar sýna átta konur vatnslitamyndir . Vegna slæmrar veðurspár og skilyrða til ferðalaga verður opnunartími í dag styttur og einungis opið til 14.00 ef verstu spár ganga eftir . Við biðjum fólk að fylgjast með uppfærslu þessarar tilkynningar hér á síðunni og taka enga áhættu nema brýna nauðsyn beri til . Forstöðumaður svarar í síma 898 9498 til kl. 18.00 ef þörf er á afgreiðslu eða annarri aðstoð og við bregðumst við ef þess er nokkur kostur . Góðar kveðjur frá starfsfólki . Fimmtudaginn 5. desember 2019 verður opin aðventudagskrá í Safnahúsi , þar sem fólki er boðið að koma við og hlýða á bóklestur . Dagskráin hefst kl. 17.00 með því að eftirtaldir höfundar lesa upp úr nýjum bókum sínum : Una Margrét Jónsdóttir – Gullöld revíunnarÞorbergur Þórsson – Kvöldverðarboðið Kl. 18.00 hefst svo árlegur upplestur Aðventu Gunnars Gunnarssonar sem fer fram með aðstoð sjálfboðaliða . Lesin verður þýðing Magnúsar Ásgeirssonar frá Reykjum í Lundarreykjadal . Ingibjörg Jónasdóttir spinnur á rokk meðan á lestrinum stendur og er það gert í minningu Benoníu Jónsdóttur ( 1872 - 1946 ) sem var fædd á Gilsbakka í Hvítársíðu og bjó síðar á Vestri - Leirárgörðum . Þess má einnig geta hér að árlega á aðventu stillum við upp litlu jólatré sem Guðmundur Böðvarsson á Kirkjubóli smíðaði , en hann var bróðursonur Benóníu Jónsdóttur . Aðventa Gunnars Gunnarssonar var skrifuð á dönsku og kom fyrst út á þýsku . Hún var síðan … Elísabet Haraldsdóttir er fædd og uppalin í Reykjavík , er búsett á Hvanneyri . Hún útskrifaðist sem fatahönnuður úr LHÍ árið 2005 og starfar sem listamaður undir nafninu Ziska . Hún hefur unnið við margvísleg … Eitt einkenni ljóða hans eru friðsælar en litríkar myndir íslenskrar náttúru , en hann var mikill unnandi hennar . Jónas Hallgrímsson Döggfall á vorgrænum víðumveglausum heiðum , sólroð í svölum og góðumsuðrænum blæ . Stjarnan við bergtindinn bliknar , brosir og slokknar , óttuljós víðáttan vaknarvonfrjó og ný . Sól rís úr steinrunnum straumum , stráum og blómumhjörðum og söngþrastasveimumsamfögnuð býr . Ein gengur léttfær að leita : lauffalin gjótageymir nú gimbilinn hvíta , gulan á brár . Hrynja í húmdimmum skútahljóðlát og glitrandi tár . Kvæði ( 1944 ) Þann 1. október sl. var haldinn í Iðnó stofnfundur nýs félags sem ber heitið Arfur Þorsteins frá Hamri . Markmið félagsins er að sýna arfleifð Þorsteins ræktarsemi sem og þeim menningararfi sem hann tók í fang sér . Félagið mun standa fyrir ýmsum viðburðum , einkum á ævislóðum Þorsteins , í Borgarfirði og á höfuðborgarsvæðinu . Flutt verða stutt ávörp og lesin valin ljóð skáldsins . Til máls taka : Guðrún Nordal , Þórarinn Jónsson , Vigdís Grímsdóttir , Theodór Þórðarson , Ástráður Eysteinsson , Sigurbjörg Þrastardóttir , Valdimar Tómasson og Sigríður Margrét Guðmundsdóttir . Dagskráin hefst kl. 20 og stendur í rúma klukkustund , aðgangur er ókeypis . Átján ára fluttist hann til Reykjavíkur þar sem hann lagði stund á verslunarstörf og blaðamennsku þangað til hann hóf störf hjá Borgarbókasafni Reykjavíkur árið 1953 sem bókavörður . Páll var virkur félagsmaður í Ferðafélagi Íslands og sat í stjórn þess frá 1947 til 1978 er hann baðst undan endurkosningu . Páll var ritstjóri Árbókar Ferðafélagsins frá 1968 - 1982 er hann lét af starfi að eigin …